السلام عليكم الصور لا تظهر مؤقتا لوجود عطل في مركز تحميل الموقع
واسعد الله مساكم بالخير
تغيير هوزات علبة الدركسون
اليوم يا شباب راح اتكلم في موضوع مهم جدا وخطير في نفس الوقت لانه راح يكلفك الشي الكثير
الموضوع هو علبه الدركسون و هوزات علبه الدركسون و الدودة واصلاح الدوده
انا واجهتني مشكله وهي تنديه بسيطه في احد الهوزات
ومع الوقت صار تهريب ومع الوقت صارت العلبه تنقص وصار الوضع مأساوي وتعبت. الدنيا زيت حتى وصلت الى المقصات و الاذرعه
ثم قمت بكتابة موضوع استفسار بعد ما تأزم الوضع وما وجدت اجابة شافيه منهم من يقول مايصلح تكسب الليات ومنهم من يقول لازم اصلي الى اخره
المهم قمت بدراسه الوضع كاملا وقرات وسألت وطلعت بما يلي لعله يفيدكم جميعا انشالله
نوع السياره اللى اجريت عليها التجارب
728 وارد الناغي موديل 2001
وبصراحه انا وجدت مساحه كافية للعمل لان المكينه سته سلندر يعني راح تختلف القطع والاسعار باختلاف المكينه ولكن الية العمل واحده
اول شي قمت بدراسه مخطط علبه الدركسون و مسار الزيت وكان كالتالي
هذا هو المخطط اللى موجود في قطع الغيار بالظبط
لاحظوا يا شباب وجود مبرد وهذا معناه ان الزيت يصل لدرجه حراره عاليه جدا تصل لدرجه الغليان اذا كان الزيت غير الزيت المناسب فسوف يغلي داخل الهوزات وهذا هو سباب خراب الهديروليك الخلفي و خراب الدوده وخراب علبه الدركسون و احتراق الليات الهوزات حتى تصل لدرجه الجفاف وبالتالي التهريب
الوضع كان عندي مأساوي لدرجه اني ما قدرت احدد اي هوز سبب التهريب و للمعلوميه هناك هوز ما وجدته فالوكاله ولازم طلبيه وقيمته 270 ريال ويجي بعد شهر المهم قمت بما يلي اول شي تنظيف الوسخ حق الزيت وفك علبه الزيت وانا علبه سيارتي كبيره لانه هيدروليك خلفي و مافي فرق الا ان سعتها كبيره واللى ماعنده هيدروليك تجي صغيره شوفوا الصوره
هذا بعد ما فكيت الاشياء المحيطه وفرغت الزيت
شوفوا كبر العلبه ويلاحظ انه يطلع منها 3 هوزات هوز صغير جدا وهذا رايح للهيدروليك الخلفي ولا يوجد عليه ظغط
هوز الراجع
والهوز اللى رايح للطرمبه
شوفوا الصوره
شووفوا الثلاث ليات يا شباب وكلكم عندكم نفس الشي الكبير هذا يروح للطرميه و الطرمبه تضخه بقوة للدوه حتى تخفف وتسهل حركته والثاني النحيف هذا يجي من الدودة ثم ا لى المبرد ثم الى العلبه ثم يرجع مره ثانيه الى الطرمبه وهكذا اظنكم فهمتوا الدوره
صوره مقربه
تلاحظون كل شي نظيف لاني نظفت ببنزين و ماء مع صابون فالاخير وتراني فكيت غطاء المكينه من تحت كان فل تراب و زيت
انا ماقدرت اصور يوم كان وسخان لان يدي كانت رايحه فيها مع اني لابس قلفز
انا فزغت الزيت في علب وكانت المفأجاه ان الزيت محترق وهذا كان احد اسباب ثقل الدريكسون
لاني اتوقع ان صاحب السياره اللى قبلي كان يحط زيت عادي بسبب ان الزيت الاصلي غالي
شوفوا بالله لون الزيت وكانت ريحته حرق
شوفوا بالله عليكم
المفروض ان الزيت لونه اخضر وهذي الصوره اللى تحت هي صورة العلبه اللى المفروض كل الناس تحطها مو بس مستخدم السيارات الالمانيه
لانها تتحمل الى درجه حراره 140 درجه بدون ماتغلي
بعد ماخلصت ركبت وانتظرت يومين وبانت لي ليات التهريب و كانت لي الهيدروليك اللى رايح للخلف وشريته بمبلغ 40 ريال
الكلبسات كانت كلها خربانه وغيرتها والاصلي قيمته 5 ريال
ايضا الهوز اللى جاي من الدوده و داخل الى رديتر التبريد
هذا بعد ما ركبت بعد التنظيف وقبل معرفة الهوزات الخربانه
هنا لاحظوا الماسوره اللى تحت كوع الماء مباشره هي اللى طالع منها اللى اللى يهرب
طبعا هذا اللي انا قطعت القديم وشريت وصلة لي ب 5ريال طولها تقريبا 15 سم
واخذت اثنين قفيز اصلي وربطها وصارت زي الحلاوه الان
وبحمد للله ماعاد في تهريب الان
من هنا تفك الماسوره اللى رايحه لرديتر تبريد الزيت
وانا والله يا شباب لاحظت ان الالمان حاطين لكل شي مبرد زيت القير لحاله وزيت الدركسون وماء التبريد
مب زي السيارات الثانيه اذكر كان عندي فورد خلط مويه مع زيت القير بسبب ان الرديتر انشعر و تسرب الماء لمواسير القير واذكر ان قلت وش ذا الغباء
مفتاح رقم 13
اللى فالصوره اللى تحت هو لي السحب و هذا يصير عليه ظغط بسيط جدا وبالامكان نكبسه وهذا غير متوفر في الوكاله ولازم طلبيه لاحطوا الصوره يوجد واحد كبير وهذا للثمانيه سلندر
والصغير هذا حق سيارتي
قيمته تشليح 100 ريال
الحين نجي لمربط الفس والاشياء المهمه
سؤال : يقولون في ليات لو تكبسها تخرب الطرمبه هل هذا الكلام صحيح
اقول نعم وهو الهوز اللى رايح من الطرمبه الى الدوده
سؤال : هل بالامكان كبس باقي الليات ؟
الاجابه نعم عدا اللي اللى رايح للدوده و الهوز اللى طالع من الدوده.
سؤال: هل يجب عليك تغيير زيت الطرمبه حتى لو كان الاصلي؟
الاجابه نعم وقد قريت هذا في كتالوج الصيانه ولكن منيب متأكد من المسافه لكن متى ما صار لونه اسود و تشم فيه ريحة احتراق فغيره على الفور لانه رايح يدمر عليك الدنيا
وباذن الله راح اتاكد من شغله العمر الافتراضي حقه مع العوامل الجويه عندنا طبعا
سؤال : ماهو افضل زيت؟
سبق ذكره فوق وهذي صورته مره ثانيه
وقيمته 60 ريال للعليه والعلبه =1 لتر
وانت تحتاج عدد 3 علب اذا كنت تريد تغييره واذا كانت علبتك كبيره زي اللى فالصوره
اما اذا كانت صغيره فاتوقع ان علبتين تكفي
سؤال: كيف اغير الزيت؟
افضل طريقه انك تفك العلبه وتطلعها وتغسلها ببنزين ثم تنشفها وهي تحتوي على فلتر داخلي ماادري هل هو موجود في السوق او لا
ثم تفك من جهه الرديتر مسمار حبته رقم 13 وسبق عرض صورته فوق
وخله الين يفضى ثم قم باداره المحرك فتره قصيره جدا حتى يخرج الزيت اللى في الدائره
و انا باذن الله راح اطبق الطريقه واكتب المده الزمنيه اللى تترك فيها المحرك شغال لاني لم اجد زمن محدد
بعد ماتخلص
يبقى علينا تنظيف الهيدروليك والمساعدات الهيدورليك وذلك بشراء علبه اضافيه و نفتح الصاموله الخلفيه حقت تنسيم الهيدروليك
الين يطلع الزيت الاخضر
ونزود العلب
تمت بحمد للله وسوف اضيف على الموضوع المستجدات لاني ناوي اغير كل الزيت على نهايه الاسبوع تعرفون رواتب وانا يوم افك كان وقت الطفره عندنا فشريت علبه وحده بس لانه 3 علب = 60 ×3=؟؟؟؟ توفير بامكانكم التعليق واضافة تجاربكم عشان نستفيد نظرا لظروف الدوام سأقوم بالرد متى ماحصلت فرصه الموضوع محفوظ الحقوق للمنتدى